7 seX 7
7 seX 7 je hrvatski erotski dramski film iz 2011. koji je napisala i režirala Irena Škorić, kojoj je to bio cjelovečernji prvijenac. Film je omnibus sastavljen od sedam priča, svih snimljenih u jednom kadru, a kojima je glavna poveznica ljudska seksualnost. Ovim filmom prvi put u povijesti hrvatskog igranog kino-filma prikazana je scena ljubljenja dvaju gay muškaraca.

Uloge 
 Ana Majhenić - Ona
 Frano Mašković - On
 Jelena Perčin - Lada
 Sara Stanić - Stela
 Robert Kurbaša - Kazimir 
 Csilla Barath Bastaić - Hana
 Ivan Glowatzky - Marko 
 Petra Težak - Gloria
 Ivan Đuričić - On 
 Mia Biondić - Ona
 Asim Ugljen - On 
 Kristijan Ugrina - Franjo
 Jelena Jokić - Lepa 
 Marinko Leš - Karlo
 Jure Radnić - Ivo 
 Mario Kovač - muškarac

Kritike 
Ivan Žaknić je o filmu zapisao:
"Svakako najkontroverznijim naslovom u konkurenciji predstavila se Irena Škorić, autorica niza nagrađivanih kratkih filmova i dokumentaraca. Njezin 7 seX 7 svojevrsni je omnibus od sedam erotičnih priča što u sjećanje neizbježno priziva slavni Decameron. Svi su filmovi snimljeni u jednom kadru, stilski su na tragu 'cinema veritea' i 'Dogme', a Škorić ih je osim erotikom nakrcali i brojnim filozofskim, filmskim, glazbenim i društvenim referencama. Problem je što priče kvalitetom izrazito variraju, što smo onu najbolju – 9. ožujak - već vidjeli te što je, unatoč najavama, film cijepljen od humora."

S druge stane, kritičar Damir Radić je hvalio film:
"U svom debiju Irena Škorić prva je u hrvatskoj slikopisnoj povijesti snimila i scenu biseksualnog s/m threesomea sa ženskom dominacijom, u kojoj Jelena Perčin, glumica uvjetno rečeno zvjezdanog statusa, ljubi bradavice na grudima svoje malo znane partnerice Sare Stanić, ali kritičar u tome ne vidi ni zrno kontekstualne smjelosti, nego tek nešto "slabo snimljeno i loše osvijetljeno"... Nikad nitko u Hrvata nije snimio erotski omnibus, nitko nikad nije snimio scenu gej ljubljenja ni biseksualnog s/m trojca, no to autorici nije pribavilo ni minimum kontekstualnog bonusa. Glumačka hrabrost za naše prilike također se nije računala, kao ni generalno dobri glumački nastupi koji su izvlačili i one slabije napisane dijelove teksta. Doista, 7 seX 7 kvalitetom se ne uzdiže iznad hrvatskog prosjeka, ali ni ne ide niže od njega, a donosi hrvatskom filmu stanoviti broj prizora koje nikad nije imao, i to iz najosjetljivije, erotske sfere. Pametnome dovoljno za respekt."

Izvori

Vanjske poveznice 
 7 seX 7 (2011) na Internet Movie Databaseu 
 Intervju sa Irenom Škorić 

Hrvatski filmovi
Dramski filmovi
Erotski filmovi
Filmovi 2011.
Authority control 2